Shirkad Ingiriis ah oo Himilo uga warrantay doorkeeda Ciidanka ilaalinta Shidaalka ee Somaliland | Aftahan News\nShirkad Ingiriis ah oo Himilo uga warrantay doorkeeda Ciidanka ilaalinta Shidaalka ee Somaliland\nLondon(Aftahannews):- Shirkad lagu magacaabo Assaye Risk oo shaqadeedu tahay la-talinta ammaanka, tabobbaridda Ciidammada u gaarka ah goobaha Shidaalka laga qodo ee heer caalami iyo weliba qalabayntooda, ayaa sheegtay inaanay Somaliland u tabobbari doonin, isla markaana u qalabayn doonin Ciidammo gaar ah oo ay Xukuumaddu sheegtay inay ilaalin doonaan Shirkadaha Sahaminta iyo baadhista Shidaalka Somaliland oo dhawaan la shaaciyey inay dalka ka hawlgeli doonaan.\nGuddoomiyaha Shirkadda Assaye Risk oo laga leeyahay dalka Ingiriiska, ayaa beenisay inay tabobbar iyo qalabayn u samaynayaan Ciidanka ilaalinta Shidaalka Somaliland, balse hawshoodu ku koobnayd u diyaarinta Warbixin fududeynaysay abuuritaanka Ciidanka Somaliland ee ilaalinta shidaalka gaarka u noqon doona.\nSida shalay lagu baahiyey Wargeyska Boloomberg oo dhaqaalaha caalamka ka faallooda, ayaa lagu sheegay in Qaramada Midoobay werwer ka muujisay qorshaha Somaliland ugu kiraysatay Shirkadda Assaye Risk, oo ah shirkad qaabbilsan amaanka, inay tabobbar iyo qalabayn u samayso Ciidammada ilaalinta Shidaalka, oo ay ku bixi doonto Lacag gaadhaysa $25 million (shan iyo labaatan Milyan oo Doollar).\nGuddoomiyaha Shirkadda Assaye Risk Arabella Wickham, ayaa sheegtay in xubno gaadhaya 420 ee Ciidamada ilaalinta Shidaalka ee Somaliland ay dhinaca ammaanka ka caawin doonaan Shirkadaha caalamka ee hawlaha sahaminta Shidaalka ka samaynaya Somaliland. “Sida ka muuqata warbixinta, Assaye Risk, waxay ku muujisay waajibaadka ciidanka oo ah ilaalin, iyo ka hortag, halis ku soo waajahan shirkadaha sahaminta.” ayey Wickham tidhi.\nWaxaanay Arabella Wickham intaas sii raacisay oo ay tidhi; “Ciidanka oo Xukuumadda Somaliland leedahay, si gaar ahna u shaqeynaya, waxa aqoonsan doona Qaramada Midoobay, waxaana lagu abuuray si waafaqsan dastuurka Somaliland.”\nGuddoomiyaha Shirkadda Assaye Risk, ayaa beenisay warka Wargeyska Boloomberg ku sheegay inay tabobbar iyo qalabayn u samaynayaan Ciidanka ilaalinta Shirkadaha Sahaminta iyo baadhista Shidaalka ee Somaliland ka hawlgeli doona, kana hadlay hawl ay Xukuumadda Somaliland ka caawiyeen.\nBalse, su’aal uu Weriye Maxamuud Walaaleye oo Wargeyska Himilo ka tirsani ka weydiiyey beenintooda warka Wargeyska Bloomberg kula xidhiidhiyey qalabaynta iyo tabobbarka Ciidanka ilaalinta Sahaminta iyo baadhista Shidaalka Somaliland iyo tafaasiisha ay ka bixisay ee Wargesyka Boloomberg soo qoray, ayey ku sheegtay inay isfaham la’aani jirto.\nGuddoomiyaha Shirkadda Assaye Risk Arabella Wickham oo su’aashaas ka jawaabaysaa waxa ay tidhi; “Waxa jira isfaham la’aan. Assaye Risk waxay u diyaarisay Xukuumadda Somaliland warbixintii fududeynaysay abuuritaanka Ciidanka ilaalinta Sahaminta Shidaalka, balse annagoo ka fogaanayna khilaaf, gebi aahaan ma qalabayn doonno, tabobbar-na ma siin doonno Ciidankaas. Waannu sixi doonnaa Wargeyska Bloomberg kaalinta Assaye Risk ee arrinkan.”\nMar la weydiiyey Wickham in Shirkadda Assaye Risk ka qeybgeli doonto qandaraas lagu bixinayo Shirkadda ku guulaysata maalgelinta Ciidanka ilaalinta baadhista iyo sahaminta Shidaalka Somaliland oo dhawaan Xukuumadda Somaliland qaban doonto ayey ku jawaabtay; “Shirkadda Assaye Risk kama qeybgeli doonto qandaraaska aad sheegtay.”


Faah-faahin:- Qarax aad u xoogan oo maanta ka dhacay magaalada Muqdisho iyo qasaaraha ka dhashay – Bulshoweyn Online | Your Source Of News And Entertainment\nWaxaa faah-faahin dheeraad ah laga helayaa qarax aad u xoogan oo maanta ka dhacay magaalada Muqdisho, gaar ahaan inta u dhaxeeysa Hotel Afrik iyo Bar kontarool oo ay ciidanka NISA ku leeyihiin halka laga illaaliyo garoonka diyaaradaha ee Aadan Cadde.\nQaraxa oo ahaa mid aad looga wada maqlay inta badan degmooyinka gobolka Banaadir ayaa sida la sheegay fulliyay nin isku soo xiray Jaakad ay ku rakiban yihiin waxyaabaha qarxa.\nNinkaasi ayaa la sheegay inuu isku dhax qarxiyay gaadiid taagnaa barta kontarool ee laga illaaliyo wadada garoonka diyaaradaha ee Aadan Cadde, aadna ugu dhow Isgoyska KM-4 ee magaalada Muqdisho.\nCiidamo ka tirsan booliska Soomaaliya ayaa islamarkiiba isku gadaamay aaga uu qaraxu ka dhacay, iyagoona markaasi xiray wadada aadda garoonka diyaaradaha ee Aadan Cadde, waxaana weli hakad ku jira isku socodka iyo gaadiidka ee wadadaas.\nAfhayeenka ciidanka booliska Soomaaliya C/fitaax Aadan Xasan oo warbaahinta la hadlay ayaa sheegay in qaraxaasi uu ahaa mid lala beegsaday gaari uu saarnaa Jeneraal Garabey oo ka tirsan ciidanka dowladda, kaasi oo xiligii la qarxinayay taagnaa barta kontarool.\nWuxuu afhayeenku sheegay in Jeneraal Garabey uu ka badbaaday qaraxaasi lala beegsaday, maadaama uu saarnaa gaari aan xabada karin, hase yeeshee muuqaalo laga soo qaaday gaariga ayaa muujinaya in gaariga uu burbur soo gaaray.\nIllaa 7 qof oo ayaa la xaqiijiyay in qaraxaasi ay ku dhaawacmeen, waxaana dadkaasi dhaawacooda loo qaaday xarumaha caafimaad ee ku yaalla magaalada Muqdisho.\nSi kastaba ha ahaatee, qaraxaan ayaa kusoo beegmaya xilli teendhada Afisiyooni ee magaalada Muqdisho ay ku sugan yihiin xildhibaannada labada Aqal ee baarlamaanka Soomaaliya, halkaasi oo ay ku dhageysanayeen khudbadaha musharrixiinta xilka madaxweynaha Soomaaliya.


Yaa xaq u leh go’aaminta halka uu ka dhacayo shirka 15-ka Febraayo? – CNN Somali\nHomeSomaliaYaa xaq u leh go’aaminta halka uu ka dhacayo shirka 15-ka Febraayo?\nFebruary 12, 2021 cnnsomali Somalia, Wararka Maanta 0\nMuqdisho (CNN SOMALI) – Shir uu ku baaqay madaxweynaha waqtiga uu ka dhammaaday Maxamed Cabdullaahi Farmaajo inay 15-ka Febraayo isugu yimaadaan isaga iyo madaxda dowlad goboleedyada, ayaa wajahaya caqabad xitaa kahor inta aanu billaabmin.\nShirkaas oo Farmaajo uu iclaamiyey inuu ka dhacayo Garoowe, ayaa waxaa kasoo horjeestay Puntland, Jubalanad, Guddoomiyaha Aqalka Sare iyo xubnaha mucaaradka ah, oo dhammaantood doonaya in shirka uu ka dhaco Muqdisho.\nHase yeeshee dowladda federaalka ayaa ku gacan seertay baaqyadooda, waxaana wasiirka warfaafinta Soomaaliya Cusmaan Dubbe uu ku adkeystay in shirka uu ka dhacayo Garoowe. Ma cadda haddii Farmaajo uu Garoowe ku qaban karo shir uusan raali ka aheyn Saciid Dani, balse taas ka hor su’aal taagan ayaa ah, yaa xaq u leh asteynta madasha shirka lagu qabanayo?\nDr. Cabdiwahab Sheekh Cabdisamad oo ka faallooda arimaha Bariga Afrika ayaa qaba in Farmaajo uu xaq u leeyahay inuu shirka ku qabto meesha uu doono.\n“Madaxweynaha jamhuuriyadda meel kasta ayuu shirka u qaban karaa, mana diidi karo Deni. Madaxweynaha Garowe shir kuma qaban karo Deni ayay ceeb ku tahay,” ayuu yiri Dr. Cabdiwahab.\nArrinta ah in saamileyda siyaasadda ay ka qeybgasho kulankaas ayaa khabiirkan waxa uu sheegay in mucaaradka aanay qeyb ka ahayn heshiiskii 17-kii September la gaaray ee gundhigga u ah shirka la shaaciyay.\nDhanka kale, Cabdiraxmaan Cabdishakur oo kamid ah ragga doonaya inay u tartamaan xilka madaxtinnimada Soomaaliya ayaa bartiisa Facebook ku sheegay in shirka uu “Madaxweynihii hore Farmaajo soo tuuray, koox ka mid ah beesha caalamkana la wadaan uu ku doonayo inuu isaga horkeeno Galmudug iyo Puntland, isla markaana uu ku tusiyo in uu weli madaxweyne yahay.”\nDr. Cabdiraxmaan Cabdullahi Baadiyow oo ka mid ah aqoonyahannada Soomaalida ayaa rumaysan in arrinta madasha shirka laga heshiin karo, balse ay muhiim tahay inuu qabsoomo oo heshiis lagu gaaro.\n“Shirka 15-ka Febraayo lagu dhawaaqay waxey soo celineysaa rajada shacabka. Meesha lagu qabanayo iyo ka qayb galayaasha waa arimo farsamo oo laga heshiin karo. Waxaa muhiim ah in Soomaalidu shirto, kuna heshiiyaan qaab iyo waqti doorasho. Haddii kale, waa loo meerinayaa,” ayuu yiri Dr Baadiyow.\nMudada xil heynta Madaxweyne Maxamed Cabdulaahi Farmaajo oo afar sano ahayd ayaa ku ekeyd 8-dii bishan February. Mucaaradku waxay sheegeen in aysan madaxweynaha aqoonsaneyn. Dowladdu se waxay sheegtay in madaxweynuhu xilka heyn doono ilaa inta laga dooranayo maamul cusub. Ma jiro waqti la ogyahay oo ay doorashadu dhici doonto.\nWasiirka warfaafinta Dubbe oo xalay la hadlay warbaahinta waxuu mar kale ku celiyey in shirka uu iclaamiyey maadxweyne Farmaajo uu ka dhacayo Garowe, balse shirkii Golaha Wasiirada Puntland ee maanta ayuu maamulku mar kale ku go’aamiyey in shirkaas lagu qaabto magaalada Muqdisho.\nXukuumadda Puntland ayaa ku doodeysa in shirkaas laga qeyb-geliyo dhammaan saamileyda siyaasada dalka iyo beesha caalamka, waxaana go’aankaas ku raacsan Jubbaland, Guddoomiyaha Aqalka Sare iyo midowga musharaxiinta, sida ay ku shaaciyey qoraallo ay soo saareen.\nMaamul goboleedyada taabacsan dowlada federaalka ee K/Galbeed, HirShabeelle iyo Galmudug ayaa weli ka amaamusan isku tuur-tuurka shirkan uu iclaamiyey madaxweynaha waqtiga uu ka dhammaaday Maxamed Cabdullaahi Farmaajo.


BFS oo Maanta La Horgeynayo Warbixinta Kiiska Qalbi Dhagax? | War La Helaa Talo La Helaa\nHome WARARKA MAANTA BFS oo Maanta La Horgeynayo Warbixinta Kiiska Qalbi Dhagax?\nBFS oo Maanta La Horgeynayo Warbixinta Kiiska Qalbi Dhagax?\nXildhibaanada Baarlamaanka Federaalka Soomaliya ayaa maanta kulan ku yeelanaya xarunta Golaha Shacabka ee Magaaladda Muqdisho.\nKulanka Baarlamaanka ayaa maanta lagu wadaa in ay war-bixin dhamaystirsan ku soo bandhigaan Guddigii loo xil saaray kiiska Jen. C/kariin Sheekh Muuse (Qalbi-dhagax) oo ah Sarkaal ka tirsan Jamhada ONLF ee dhulka Soomaali galbeed oo Dowladda Soomaaliya ay u gacan galisay Itoobiya.\nXubnaha Guddiga oo horey Waqti dheeraad ah ku darsaday baarista Kiiska dhiibitaankii Qalbi-dhagax ayaa maanta waxaa laga Sugayaa war-bixin dhameystiran oo ku aadan sababtii Madaxda Dowlada ay Itoobiya ugu gacan galiyeen iyo jiritaan Heshiis la Sheegay Dowladdii Madaxweyne Xasan Sheekh Maxamuud ay u gashay kaasi oo dhigaya in Xubnaha ONLF loo gacan galiyo Itoobiya.\nC/risaaq Cumar Maxamed gudmoomiye ku-xigeenka Guddiga oo horey u soo noday Wasiirkii Amniga Gudaha ayaa sheegay in ay hayaan war-bixin dhameystiran taasi oo ay baarlamaanka la wadaagi doonaan inkastoo uu ka gaabsaday in faahfaahin ka bixiyo sida ay u qeexeyso Kiiska C/kariin Sheekh Muuse.\nWarbixinta Guddiga Kiiska Qalbidhagax ayaa maanta kusoo beegantay xili Xasaarad xoogan ay ka dhex-taagan tahay Xildhibaanada Golaha Shacabka oo labo garab u kala Jaban Islamarkaana kala taageersan Mooshin laga wado madaxweyne Maxamed Cabdulaahi Farmaajo iyo Gudoomiyaha baarlamaanka Maxamed Shiikh Cismaan Jawaari.\nWarar aan helney ayaa Sheegaya in Xildhibaano ka soo horjeeda in Kulan Baarlamaanka la Keeno Kiiska Qalbidhagax Taageersan Goaankii Dowladda inay Diyaariyeen Mooshin Xilka looga qaadayo Gudoomiye Jawaari oo horey u magacaabay Guddiga Baaritaan arinta Sarkaalkaasi\nDhankale Xildhibaano Taageersan dooda Kiiska Qalbidhagax ayaa si la mid ah diyaariyey Mooshin ka dhan ah Madaxweynaha Dalka Maxamed Cabdulaahi Farmaajo asaga iyo Xukumada la aaminsan yahay inay talo ku dhiibeen Jen. C/kariin Sheekh Muuse.\nMadaxda Dowladda Soomaaliya ayaa C/Kariin Sheekh Muuse (Qalbi-Dhagax) ku wareejisay Dowladda Itoobiya 27-kii Bishii August ee sanadkan, waxaana taasi ay Sababtay muran xoogan iyo khilaaf oo soo kala dhex-galay Madaxda Dowladda iyo qeybaha kala duwan ee bulshada.


China Vertical diode laser conbine yag laser ipl shr elight rf warshad mashiino badan leh iyo soosaarayaasha |KEYLASER\nND YAG Tignoolajiyada Laser-ka ayaa si weyn u wanaajisay awoodda lagu daweeyo nabarada melanocytic iyo tattoos iyadoo si degdeg ah loo garaaco.\nDaaweynta laysarka ee nabarrada midabada leh iyo tattoosku waxay ku saleysan yihiin mabda'a photothermolysis ee la doortay.Nidaamyada laser-ka ee QS ayaa awood u leh\nsi guul leh loo iftiimiyo ama loo ciribtiro noocyo kala duwan oo ah epidermal benign iyo nabarrada midabka maqaarka iyo tattoos oo leh khatarta ugu yar.\nCabbirka barta 12*12mm/12*16nm\nMawjada dhererka Diode 808nm/755nm+808nm+1064nm\nCufnaanta tamarta Diode 1-100J/cm2\nSoo saarista laser 1000W\nHeerka soo noqnoqda 1-10HZ\nBallaca garaaca 6ns\nqaboojinta xiriirka Sapphire -5-5℃\nInterface ka shaqeyso 10'' Midabka dhabta ah ee taabashada\nCabirka 60*52*132cm (L*W*H)\nAwoodda mashiinka 3500W\nNidaamka qaboojinta Compressor qaboojiyaha+semiconductor+hawo+biyo\n1. 90% qaybo ka mid ah qalabka gacanta ayaa asal ahaan laga keenay Jarmalka, USA iyo Japan, hubiyaan waxqabadka mashiinka xasilloon, natiijooyin cajiib ah iyo shaqeyn waqti dheer ah.\n2. Nidaamka qaboojinta kaamil ah --- Compressor-ku samee qaboojin, 36 saacadood waxay shaqeeyaan iyada oo aan la joojin.macaamiishu waxay dareemaan raaxo iyo xanuun la'aan inta lagu jiro daawaynta oo dhan.\n3. menu daawaynta fudud oo saaxiibtinimo, iyo nidaamka ilaalinta digniinta auto ee socodka biyaha, heerka biyaha iyo heerkulka biyaha ee menu, iska ilaali khatar kasta marka ugu horeysa\n4. Daawaynta aan fiicneyn.\nXidhmada & Bixinta\nXidhmada Sanduuqa duulimaadka caadiga ah\ngaarsiin 2-3 maalmood oo shaqo gudahood\nrarid Albaab ilaa albaab (DHL/TNT/UPS/FEDEX/EMS…), Hawada, Badda\nSoo saare xirfadle ahaan, waxaanu bixinaa adeegyada soo socda:\n1. Albaabka albaabka hawo ahaan: DHL, UPS, TNT, Fedex…\n2. 1 sano oo dammaanad bilaash ah, dayactirka nolosha.\n3. Tababarka: (Video+Manual+Adeeg Online) Waxa ay kugu ilaalin kartaa in aad si fudud u shaqeyso.\n4. Hagaha xirfadle: Injineerada & kooxda iibka kadib ee 24 saacadood oo adeeg online ah oo xirfad leh.\n5. Adeegga OEM&ODM ee qaybiyeyaasha.\nWaxaa la aasaasay 2007, KEYLASER SCI-TECH Co., Ltd., soo saaraha qalab caafimaad oo caalami ah ayaa soo saara alaabo heer sare ah oo loogu talagalay dhakhaatiirta qalliinka caagga ah, dhakhtarka maqaarka, dhakhaatiirta iyo xirfadlayaasha daryeelka caafimaadka.\nIyada oo leh khad badeecado kala duwan oo lagu kalsoonaan karo oo ay ku jiraan IPL, microneedle RF, CO2, laser Diode, iyo laser Q-Switch, KEYLASER waxay u adeegtaa warshadaha mid ka mid ah shirkadaha hormuudka u ah heerka R&D adag iyo khibrad qiimo leh.\nKEYLASER waxay soo saartaa wax soo saarka ugu horumarsan si uu u hogaamiyo suuqa caalamiga ah iyo alaabooyinka waxaa si caalami ah u suuq gaynaya xafiisyada dibadda, KEYLASER waxay la shaqeyneysaa la-hawlgalayaasha qaybinta adduunka oo dhan si ay u bixiso qanacsanaanta macaamiisha ugu sareysa.\nHore: La qaadi karo 755+808+1064nm diode laser+IPL timaha saarista +YAG saarista tattoo\nXiga: Jidhka Cryolipolysis ee Mashiinka Qaboojinta Dufanka oo leh afar gacan oo isku mar wada shaqeeya


Wasiir Sebriye: “Ahlu-Sunna waxay ku gor-gor tamaysaa Dhuusamareeb” | Somsoon\nHome WARAR Wasiir Sebriye: “Ahlu-Sunna waxay ku gor-gor tamaysaa Dhuusamareeb”\nWasiir Sebriye: “Ahlu-Sunna waxay ku gor-gor tamaysaa Dhuusamareeb”\nWasiirka Arrimaha Gudaha xukuumadda Soomaaliya Cabdi Maxamed Serbiye oo shir jaraa’id uu kula hadlayay shacabka caawa ku qabtay Dhuusamareeb ayaa eedeymo badan u jeediyay Ahlu-Sunna Waljamaaca.\nWasiir Sebriye Waxuu soo bandhigay nuxurka iyo u jeedka ilaa afar warqadood oo bilihii u dambeeyay ka soo kala baxay Ahlu-Sunna iyo dowladda federaalka.\nUgu horey waxa uu sheegay wasiir Sebriye in dhismaha maamulka Galmudug oo maraya wajigii ugu dambeeyay ay caqabad ku noqotay Ahlu-Sunna Waljamaaca oo wada gor-gortan ay doonayaan xildhibaano badan.\nWasiirka arrimaha gudaha ayaa sheegay in Dowladda Federaalka oo xil iska saareysa sidii maamul loogu dhisi lahaa Galmudug ay Ahlu-Sunna ku xujeysay in la siiyo kala bar xildhibaanada uu yeela doono, hadaan taas loo sameyna aysan Dhuusamareeb doorash ka dhaceyn.\nWaxa uu sheegay inay Ahlu-Sunna ku war galiyeen in taasi aysan suurta gal aheyn awoodna aysan dowladdu u laheyn in loo balan qaado saamigaas oo soo xulidda xildhibaanada ay tahay waajib dastuuri ah oo ay leeyihiin odayaasha dhaqanka, balse ay kala codsa doonaan wixii macquul ah.\nWasiir Cabdi Sebriye ayaa sheegay in Ahlu-Sunna ay ku kalsoonaa weysay warqad uu soo saaray 20-kii June ee sanadkaan oo ay dowladdu ugu ogolaatay 35 xildhibaan, iyadoo la gaarin fulin balankaasna ay qaaday talaabooyin carqaladeynaya.\nWarqad isla maalintaas ka soo baxday xaafiiska Sheikh Shaakir ayuu sheegay inay muujinaysay jaha wareer heysta Ahlu-Sunna oo aan kala aqoon Galmudug iyo AHSJ, shakhsi ahaana uu u arkayay fudeyd iyo kalsooni daro, isla markaana aysan jirin baahi ku qasbeysay Ahlu-Sunna in ay soo saarto warqadaas.\nWasiir Sebriye ayaa soo bandhigay warqad kale oo ay Ahlu-Sunna u dirtay beesha caalamka, sida QM, USA, IGAD, UK, Turkiga iyo wadamo kale, taas oo uu sheegay inay uga dacwoonayeen dowladda federaalka.\nQodobo ku jiray waraqadaas oo sida uu sheegay ka yaabiyay xad gudubna ku ah dowladnimada sida uu sheegay ayaa waxaa ka mid ahaa:\nIn weerar la doonayey in lagu khaarajiyo Sheikh Shaakir uu ka dhacay xaafiiskiisa.\nIn ciidamada ay tababareen Turkiga, kuwa ay tababartay dowladda Mareykanka ee Danab iyo ciidanka nabad ilaalinta ee AMISOM loo adeegsanayo dadka reer Galmudug.\nIn xasarad ay dowladdu ka abuurtay Galmudug ay caqabad weyn ku noqotay dagaaalka ay ciidamada Ahlu-Sunna Waljamaaca kula jiraan argagixisada qarkana ay u saaranyihiin inay soo baneeyaan furimaha dagaalka.\nMar uu ka hadlayay guddiyada iska garab magacaaban ayuu sheegay wasiirku in Ahlu-Sunna ay xujo ka dhigtay in iyadoo aan matalin madaxda kale ee Galmudug ay soo magacaabato kala bar xubnaha guddiga.\nUgu dambeyntii waxa uu sheegay wasiirku in dhismaha maamulka Galmudug uu waajibka koowaad ka saaranyahay wasaaradda arrimaha gudaha, isla markaana aan loo sii xayirnaa doonin shakhsiyaad ama Urur gaar ah.\nAhlu-Sunna ayuu ku eedeeyay in aysan daacad ka aheyn dhismaha maamul cusub oo ay yeelato Galmudug, isla markaana looga durbaan tumayo meelo kale, isagoo ugu maahmaahay “Nin aan kuu furi doonin yuusan kuu rarin”\nArticle horeDowladda Uganda oo ka been abuurtay Muwaadin Soomaaliyeed, Daawo\nArticle socoda Daawo: Sidee ayay ku timid in mushaarka loo kordhiyo Ciidamada DF?